S-532/2010

Mál þetta, sem þingfest var 9. desember 2010 og dómtekið sama dag er höfðað með ákæru lögreglustjórans á Hvolsvelli dagsettri 2. nóvember 2010 á hendur E-kk-þgf H-kk-þgf, kt. 000000-0000, Litlagerði 2b, Hvolsvelli

I.

„fyrir umferðarlagabrot

með því að hafa, að kvöldi laugardagsins 5. desember 2009, ekið bifreiðinni NX-177 um götur Hvolsvallar, sviptur ökurétti og undir áhrifum áfengis (vínandamagn í blóði 3,04%0) frá söluskálanum Björkinni við Austurveg á Hvolsvelli, um Hvolsveg, Vallarbraut, Stóragerði og Litlagerði uns hann staðnæmdist fyrir utan heimili sitt að Litlagerði 2b þar sem lögreglan hafði tal af honum.

Telst þetta varða við 1. sbr. 3. mgr. 45. gr. og 48. gr., hvor tveggja sbr. 100. gr. umferðarlaga nr. 50/1987 sbr. 1. gr. laga nr. 48/1997 sbr. 186. gr. laga nr. 82/1998.

II.

„fyrir brot á lögreglulögum

með því að hafa umrætt sinn, er í ákærulið I greinir, óhlýðnast fyrirmælum lögreglu með því að sinna ekki stöðvunarmerkjum sem gefin voru við akstur á Hvolsvegi, heldur halda áfram akstri þar til komið var að heimili ákærða að Litlagerði 2b.

Telst þetta varða við 19. sbr. 41. gr. lögreglulaga nr. 90/1996.

Þess er krafist að ákærði verði dæmdur til refsingar og til greiðslu alls sakarkostnaðar. Þess er og krafist að ákærði verði sviptur ökurétti samkvæmt 101. og 102. gr. áðurnefndra umferðarlaga, sbr. 25. gr. laga nr. 44/1993 og 18. gr. laga nr. 66/2006, frá 2. apríl 2012 en þá lýkur núverandi sviptingartíma ákærða.”

Ákærði mætti við þingfestingu málsins og játaði skýlaust sök samkvæmt báðum liðum ákæru. Ákærði óskaði ekki eftir að fá skipaðan verjanda.

Var málið tekið til dóms skv. 1. mgr. 164. gr. laga um meðferð sakamála nr. 88/2008 eftir að sækjandi og ákærði höfðu tjáð sig um lagaatriði og viðurlög.

Um málavexti vísast að öðru leyti til ákæruskjals. Með skýlausri játningu ákærða, sem er í samræmi við gögn málsins og ekki er ástæða til að draga í efa að sé rétt, er sannað að ákærði framdi brot þau sem greinir í ákæru og eru réttilega færð til refsiákvæða. Með háttsemi sinni hefur ákærði unnið sér til refsingar.

Samkvæmt sakavottorði var ákærða fyrst gerð refsing 14. október 1998 er hann var dæmdur til að greiða 90.000 kr. sekt fyrir ölvunarakstur. Var ákærði sviptur ökurétti í 3 ár. Þann 2. júní 2008 gekkst ákærði undir lögreglustjórasátt hjá sýslumanninum á Hvolsvelli vegna ölvunarakstur og of hraðs aksturs. Var ákærða gert að greiða 140.000 kr. sekt og var hann sviptur ökurétti í 10 mánuðir. Þann 30. október 2008 var ákærði fyrir ölvunarakstur og akstur sviptur ökurétti, en brot ákærða var framið 12. september 2008. Var ákærða gert að greiða kr. 260.000 kr. sekt og var hann jafnframt sviptur ökurétti í 3 ár. Ákærði hefur nú gerst sekur um ölvunarakstur og er brot ákærða ítrekað öðru sinni, en jafnframt um ítrekaðan akstur sviptur ökurétti, auk brots á lögreglulögum.

Með hliðsjón af sakaferli ákærða og hreinskilnislegri játningu hans þykir refsing hæfilega ákveðin fangelsi í 35 daga.

Með vísun til þeirra lagaákvæða sem greinir í ákæru ber að svipta ákærða ökurétti og ber, skv. 3. mgr. 101. gr. umferðarlaga nr. 50/1987 að svipta ákærða ökurétti ævilangt. Telst sviptingin frá 2. apríl 2012 þegar núverandi sviptingartími rennur út.

Samkvæmt 218. gr. laga um meðferð sakamála nr. 88/2008 ber að dæma ákærða til greiðslu sakarkostnaðar, en skv. gögnum málsins féll til kostnaður við rannsóknina vegna töku blóðsýnis og rannsóknar á því, samtals kr. 31.065.

S-kk-nf G. G-kk-nf héraðsdómari kveður upp dóm þennan.

D ó m s o r ð :

Ákærði, Ö-kk-nf H-kk-nf, sæti fangelsi í 35 daga.

Ákærði er sviptur ökurétti ævilangt frá 2. apríl 2012.

Ákærði greiði kr. 31.065 í sakarkostnað.

S-kk-nf G. G-kk-nf.